OBČina pivka komisija za vodenje in nadzor postopkov oddaje poslovnih prostorov V najem Kolodvorska cesta 5 6257 Pivka

OBČINA PIVKA
Komisija za vodenje in nadzor postopkov
oddaje poslovnih prostorov v najem
Kolodvorska cesta 5
6257 Pivka
Datum: 23.03.2016
Občina Pivka v skladu z določili Zakona o stvarnem premoženju države in samoupravnih lokalnih skupnosti (Ur. l. RS, št.: 86/2010, 75/12, 50/14) ter 40. členom Uredbe o stvarnem premoženju države in samoupravnih lokalnih skupnosti (Ur. l. RS, št.: 34/11, 42/12,24/13, 10/14) objavlja na spletni strani Občine Pivka
NAMERO O SKLENITVI NEPOSREDNE POGODBE
o oddaji stvarnega premoženja v uporabo
Predmet oddaje stvarnega premoženja v najem:
Uporaba dela vetrolova v pritličju Zdravstvene postaje Pivka za namestitev avtomata za samopostrežno točenje toplih in hladnih napitkov ter prigrizkov.
Predmet se bo oddal v najem za obdobje treh (3) let.
Podrobnejše informacije so navedene v povabilu k oddaji ponudbe, ki je priloga te namere.
Pripravila: ŽUPAN:
Jana Lemut Robert Smrdelj
POVABILO K ODDAJI PONUDBE ZA UPORABO STVARNEGA PREMOŽENJA
1. Osnovni podatki
Postopek oddaje se vodi skladno s 23. členom Zakona o stvarnem premoženju države in samoupravnih lokalnih skupnosti (Ur. l. RS, št. 86/10 in nasl.; ZSPDSLS) in 40. členom Uredbe o stvarnem premoženju države in samoupravnih lokalnih skupnosti (Ur. l. RS, št. 34/11 in nasl.; Uredba), kot faza: pogajanja z zainteresiranimi najemniki za sklenitev neposredne pogodbe.
Organizator: OBČINA PIVKA, Kolodvorska cesta 5, 6257 Pivka
2. Predmet oddaje so nepremičnine:
- Uporaba dela vetrolova v pritličju Zdravstvene postaje Pivka za namestitev avtomata za samopostrežno točenje toplih in hladnih napitkov ter prigrizkov.
3. Čas oddaje:
Predmet se bo oddal v najem za obdobje treh (3) let.
3. Izhodiščna cena uporabnine za mesec april 2016 znaša:
- 25,00 EUR z ddv/mesec.
Cena uporabe bo fiksna ves čas najema.
Cena uporabnine vključuje pripadajoče stroške avtomata (voda in elektrika).
4. Ponudbena cena
Ponujena cena ne sme biti nižja od izklicne cene.
Merilo za izbor najugodnejše ponudbe je višina ponujene cene najema. Najugodnejši je tisti, ki v ponudbi ponudi najvišjo ceno najema. V primeru, da bo prispelo več najugodnejših ponudb, bo pristojna komisija z vsemi zainteresiranimi ponudniki opravila še pogajanja o ceni.
5. Pogoji in način oddaje ponudbe
A) Pri zbiranju ponudb lahko sodelujejo pravne in fizične osebe, ki bodo v skladu s pravnim redom Republike Slovenije v poslovnih prostorih izvajale zahtevano dejavnost oz. namestile avtomat za samopostrežno točenje toplih in hladnih napitkov ter prigrizkov.
B) Lokacijo avtomata (in priključitev avtomata na električno ter vodovodno omrežje) določi upravnik stavbe – Stanovanjska d.o.o., Tržaška cesta 34a, Postojna.
C) Ponudnik se zaveže, da bo prodajni avtomat deloval brezhibno, zato jih bo na svoje ime in na svoje stroške po potrebi vzdrževal in popravljal.
D) Ponudnik se zaveže jamčiti kvaliteto napitkov in živilskih proizvodov, skladno z sanitarno-higienskim predpisom.
E) Ponudnik se zavezuje kriti vse stroške, ki bi nastali lastniku zaradi nepravilnega delovanja ali nepravilne uporabe avtomata.
F) Občina Pivka ne odgovarja za poškodbe avtomata s strani obiskovalcev Zdravstvene postaje.
G) Ponudnik se zaveže da bo skrbel za čistočo in red ob avtomatu. V nasprotnem primeru to stori lastnik na njegove stroške. Med drugim se zaveže ob avtomatu namestiti koš za odpadke, ki ga bo redno čistil in praznil.
H) Ponudnik mora najkasneje do četrtka 7.4.2016 24.2.2016 do 11.00 ure na naslov Občine Pivka, osebno v sprejemno pisarno Občine Pivka ali na elektronski naslov: jana.lemut@pivka.si dostaviti pisno ponudbo:
1. izpolnjen, lastnoročno podpisan (skeniran, če je poslan po elektronski poti) obrazec, ki je priloga te objave ter
2. kopijo osebnega dokumenta (potni list ali osebno izkaznico), če je ponudnik fizična oseba ali s.p., oz. izpisek iz sodnega registra lahko (AJPES-a), če je ponudnik pravna oseba.
Obravnavane bodo namere, oddane na pošto najkasneje do 24.00 ure 7.4.2016.
6. Ostali pogoji:
1. Izjava, da ponudba velja do 90 dni od dneva ko poteče rok za oddajo ponudbe.
2. Izjava, da ponudnik soglaša s pogoji iz te namere.
3. Ostali pogoji bodo določeni z neposredno najemno pogodbo.
7. Dodatna pojasnila in ogled
Ogled predmeta oddaje v uporabo je možen po predhodni najavi.
Ponudniki lahko postavijo vprašanja in zahteve za dodatna pojasnila kontaktni osebi:
Ime in priimek: Jana Lemut
Elektronski naslov: jana.lemut@pivka.si
8. Sklenitev pogodbe
Občina Pivka si pridružuje pravico, da lahko do sklenitve pravnega posla, brez odškodninske odgovornosti odstopi od pogajanj.
ŽUPAN:
Robert Smrdel
|